266 
livad ogsaa Kraepelin fremhæver, vistnok er altfor lidet kendt. 
Men Hyatts Anskuelse trængte ikke ret igennem, og det er først 
med Kraepelins Monografi, at den kan siges at være fastslaaet. 
I et meget langt og interessant Kapitel har Kraepelin fremsat 
sine Anskuelser herom, men da jeg ved mine Undersøgelser er 
kommen til et fra Kraepelin væsentlig forskelligt Resultat, skal jeg 
kortelig referere hans Anskuelse. 
Det er utvivlsomt lige saa fortjenstfuldt som rigtigt at have 
slaaet de to gamle Lamarckske Slægter, Plumatella og Alcyonella, 
sammen til én Slægt Plumatella , ligesom der heller ikke godt kan 
være nogen Tvivl om, at Allraan i sin Monografi har dannet vel 
mange Arter og ikke ret haft Blik for, hvor overordentlig variable 
Plumatellerne ere. Og dog formener jeg, at Allman har en klarere 
og rigtigere Opfattelse af Artsbegrebet, end Kraepelin kan siges 
at have. 
Saa vidt jeg har kunnet se, har Artsbegrebet hos Kraepelin 
udformet sig lidt efter lidt, særlig ved fortræffelige anatomiske 
Studier i Laboratoriet. Men det er nu ikke ved disse, at man i 
Følge min Erfaring faar den rette Opfattelse af Plumatellernes 
indbyrdes Slægtskabsforhold. Kun ved fleraarige Undersøgelser 
af Bryozostokkene ude i Naturen i langt flere Exemplarer, end 
det er muligt at tage hjem med sig, og ved Iagttagelser 
paa forskellige Steder og nøje Studium af de Lokaliteter, hvor 
Formerne findes, faar man en klar Opfattelse af Plumatella- 
Arterne og lærer at kende, hvilken Indflydelse Underlaget har 
paa Artens Udseende, saa at man bliver i Stand til at skælne 
Arter fra Væxtformer. 
Kraepelins Anskuelse af Plumatella- Arterne er nu følgende: 
Det er hverken Tentaklernes Antal, Rørenes større eller mindre 
Hyalinitet eller den mer eller mindre stærkt fremtrædende Køl paa 
Rørene, der kunne bruges som sikre Artsmærker; det er kun 
Statoblasterne, efter hvilke enkelte Arter kunne udskilles. Kraepelin 
antager 3 Arter, PI. princeps, polymorpha og punctata. Sidstnævnte 
Art, som vi senere skalle komme tilbage til, holdes udsondret som 
